7. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 1615της 16 Αυγ./30 Σεπτ. 1971 (ΦΕΚ Α΄ 186) Περί διατηρήσεως αμεταβλήτου της σχέσεως της δραχμής προς το Δολλάριον Η.Π.Α. Η Νομισματική Επιτροπή λαβούσα υπ’ όψιν: 1)Τας διατάξεις του Α.Ν. 1837/51 και Ν.Δ. 3074/1954, δι’ων ορίζεται ότι δια την αλλαγήν της ισοτιμίας της δραχμής απαιτείται απόφασις της Νομισματικής Επιτροπής. 2)Τας προσφάτους διεθνείς συναλλαγματικάς εξελίξεις, απεφάσισεν όπως: 1)Παραμείνη αμετάβλητος η σχέσις της δραχμής προς το δολλάριον Ηνωμένων Πολιτειών ως η τοιαύτη σχέσις ισχύει δυνάμει της ΠΥΣ 267/10.4.53 και Α.Ν. 2415/9.5.53 από της 9 Απρ. 1953 και έχει αναγνωρισθή υπό του Διεθνούς Νομισματικού Ταμείου την 29 Μαρτ. 1971 ως η επίσημος ισοτιμία του Ελληνικού νομίσματος (1 δολλάριον Η.Π.Α.= 30 δραχμαί). 2)Αι πράξεις εις εξωτερικόν συνάλλαγμα θα  εξακολουθούν να διενεργώνται βάσει της ως άνω  ισοτιμίας   και    εντός   των    ορίων   διακυμάνσεως (Αντί της σελ. 26,01(β) Σελ. 26,01(γ) Τεύχος 507-Σελ. 85 Αναπροσαρμογές της δραχμής 26.Α.ε.6-7 (1 επί τοις εκατόν άνω ή κάτω της ισοτιμίας) τα οποία προβλέπονται υπό του άρθρ. ΙV Τμήματος 3 του Καταστατικού του Διεθνούς Νομισματικού Ταμείου. 3)Αι πράξεις εις συνάλλαγμα των οποίων αι τιμαί, κατ’ απόφασιν των οικείων Κεβερνήσεων κυμαίνονται εις τας αγοράς συναλλάγματος, πέραν των εις την προηγουμένην παράγραφον αναφερομένων ορίων, θα διενεργώνται βάσει των εις δολλάρια Η.Π.Α. τιμών των εν λόγω συναλλαγμάτων ως αύται θα διαμορφούνται εκάστοτε εις τας διεθνείς αγοράς συναλλάγματος. Εξουσιοδοτείται η Τράπεζα της Ελλάδος όπως, βάσει των ανωτέρω καθορίζη τας εις δραχμάς τιμάς των ξένων συναλλαγμάτων εκδίδουσα εκάστοτε σχετικά Δελτία τιμών και διαβιβάζουσα επίσης αναλόγους οδηγίας προς τας εξουσιοδοτημένας τραπέζας. Η παρούσα δημοσιευθήσεται εις την Εφημερίδα της Κυβερνήσεως. 